Raġel ta' 59 sena residenti r-Raħal Ġdid sfortunatament tilef ħajtu wara li fl-10 ta' Settembru waqa' sular minn gallarija. L-inċident kien seħħ fi Triq Ġebel Ħanxul f'Wied il-Għajn għall-ħabta tad-21:15. Il-vittma ingħata l-għajnuna minn tim mediku, ittieħed l-Isptar Mater Dei b'ambulanza u ġie ċċertifikat li sofra ġrieħi serji fejn sfortunatament il-Ġimgħa filgħodu tilef ħajtu.